
AVIZ

asupra propunerii legislative pentru modificarea art.94 alin.(1) din Legea nr.7/2006 privind statutul funcționarului public parlamentar

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea pentru modificarea art.94 alin.(1) din Legea nr.7/2006 privind statutul funcționarului public parlamentar, trimisă cu adresa Plx. 282 din 15 iunie 2016, înregistrată cu nr. 4C-11/781 din 16 iunie 2016.

Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 2 din Regulamentul Camerei Deputaţilor republicat, Camera Deputaţilor este Cameră decizională.

Senatul, în calitate de primă Cameră sesizată a respins, proiectul de Lege în şedinţa din 8 iunie 2016.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 27 iunie 2016.


Propunerea legislativă are ca  obiect de reglementare modificarea art.94 alin.(1) din Legea nr.7/2006 privind statutul funcționarului public parlamentar, în sensul stabilirii în mod expres că prevederile art. 44, 73 și 731 se aplică și personalului de specialitate din cadrul Autorității Electorale Permanente.

Membrii Comisiei au examinat propunerea legislativă supusă avizării, expunerea de motive, avizul favorabil, cu observaţii şi propuneri, al Consiliului Legislativ nr. 230 din 16 martie 2016 și punctul de vedere al Guvernului României transmis prin adresa nr. 630 din 31 martie 2016.


În urma dezbaterilor, Comisia juridică de disciplină şi imunităţi a hotărât, cu unanimitate de voturi, avizarea favorabilă a propunerii legislative.


În raport de obiectul şi conţinutul reglementării, propunerea legislativă face parte din categoria legilor organică.

